The Crystals

**The Crystals** bile su newyorška ženska vokalna grupa iz prve polovice 1960-ih. 

Vrhunac njihove popularnosti bilo je razdoblje od 1961 do 1964. kad su objavile slijedeće hitove, koji se vrte još i danas; *Uptown*, *He's A Rebel*, *Da Doo Ron Ron (When He Walked Me Home)* i *Then He Kissed Me*, sve snimljene pod producentskom palicom Phil Spectora. 
## Historija kvarteta
Ranih 1960-ih, Barbara Alston, Mary Thomas, Dolores *Dee Dee* Kenniebrew, Myrna Girard i Patricia *Patsy* Wright, osnovale su vokalni ženski kvintet (što je tada bilo dosta popularno) - The Crystals, uz pomoć Bennya Wellsa, Barbarinog ujaka. 

Ubrzo nakon osnutka ovaj ženski kvintet potpisao je ugovor s muzičkim producentom Phil Spectorom za njegovu izdavačku kuću Philles Records. Barbara Alston odabrana je za solisticu, makar je imala veliku tremu od nastupa pred velikim auditorijem.

Prvi hit bila im je pjesma iz 1961. godine *There's No Other (Like My Baby)*, koja je dogurala do 20 mjesta, koju su napisali Phil Spector i Leroy Bates. Ta ploča bila je i prva ploča, koju je izdala diskografska kuće Phil Spectora - Philles Records.

Pjesma kompozitora Barrya Manna i Cynthije Weil - *Uptown* bila je slijedeći hit sastava. Zatrudnjelu članicu Girard, zamijenila je Dolores *LaLa* Brooks.
 
Slijedeći singl sastava iz 1962. godine *He Hit Me (And It Felt Like a Kiss)* (autora; Carole King i Gerrya Goffina) nije doživio uspjeh predhodnih pjesama.

Ubrzo nakon neuspjeha singla *He Hit Me*, producent i manadžer sastava Phil Spector počeo je raditi s pjevačicom Darlene Love i njezinim pratećim sastavom The Blossoms, tako je snimio pjesmu Gena Pitneya *He's a Rebel* pod istim imenom *The Crystals*. Ova zamjena orginalnih članica sa supstitutom iz Los Angelesa, jer tamo je snimljena ploča, nije baš potpuno jasna ni danas. Ali ovaj iznenadni Spectorov potez donio je sastavu The Crystals najveći hit jer je to postao #1 hit u Americi. Slijedeći singl, *He's Sure the Boy I Love* (također su izvele Darlene Love i The Blossoms) ova pjesma popela se na #11 Billboardove ljestvice.

Prave *The Crystals* snimile su 1963. godine singl *Da Doo Ron Ron* i to kao kvartet jer ih je napustila i Mary Thomas, ali taj singl snimile su i Darlene Love i The Blossoms. Zatim su orginalne The Crystals snimile *Then He Kissed Me* pjesmu Spectora, Jeff Barrya i Ellie Greenwich, koja je postala hit #1.
### Raspad
1964. godine narasle su tenzije i nesporazumi između članica sastava The Crystals i njihovog producenta i manadžera Phila Spectora, pored svega ostalog tome je doprinjela i činjenica da je Spector počeo puno više pažnje posvećivati jednoj drugom ženskom sastavu The Ronettes. A tu su bili i fininacijski problemi, jer je Spector prisvojio i neka autorska prava članica sastava.

Nakon raskida s Spectorom 1964. godine, sastav The Crystals potpisao je za izdavačku kuću United Artists Records. Te godine sastav je napustila i Wright , koju je zamijenila Frances Collins, nakon nje sastav je napustila osnivačica Alston, i tako su The Crystals postale trio te snimile dvije ploče za United Artists; *My Place* i *You Can't Tie a Good Girl Down*. Sastav je išao silaznom putanjom do 1967. godine kad se definitivno raspao. 
### Obnova sastava
The Crystals su se ponovo okupile 1971. i od tada djeluju do danas, ali sa vrlo izmjenjenim sastavom, od starih članica ostala je jedino Dolores *Dee Dee* Kenniebrew.

## Diskografija

### Albumi
* 1962: *Twist Uptown*
* 1963: *He's a Rebel* 
*9 od 12 pjesama na LP *He's A Rebel* pojavljuju se i na LP *Twist Uptown**

### Komplilacijski albumi
* 1963: *The Crystals Sing the Greatest Hits, Volume 1*
* 1992: *The Best of the Crystals*

## Singlovi
### S Barbarom Alston kao solisticom
* 1961: *There's No Other (Like My Baby)* (SAD #20)
* 1962: *Uptown* (SAD #13)
* 1962: *He Hit Me (And It Felt Like a Kiss)*

### S Darlene Love kao solisticom
* 1962: *He's a Rebel* (SAD #1, UK #19)
* 1963: *He's Sure the Boy I Love* (SAD #11)

### S Dolores ''LaLa'' Brooks kao solisticom
* 1963: *Da Doo Ron Ron (When He Walked Me Home)* (SAD #3, UK #5)
* 1963: *Then He Kissed Me* (SAD #6, UK #2)
* 1964: *I Wonder* (UK #36)
* 1964: *Little Boy* (SAD #92)
* 1964: *All Grown Up* (SAD #98)
## Izvori

## Vanjske veze
* Službene stranice obnovlenog sastavaThe Crystals 
* The Crystals - biografija I.
* The Crystals - biografija II.